|  |  |
| --- | --- |
|  |  |
| Til høringsparterne på vedlagte høringsliste | 24. januar 2022  2021-4059 |

**Høring over udkast til bekendtgørelse om delegation af kompetencen i kapitel 2 a i lov om offentlige veje m.v. til Sund & Bælt Holding A/S**

Transportministeriet sender hermed udkast til bekendtgørelse om delegation af kompetencen i kapitel 2 a i lov om offentlige veje m.v. til Sund & Bælt Holding A/S i høring.

Vejlovens kapitel 2 a omfatter reglerne for miljøkonsekvensvurdering af statslige vejanlæg. Det følger af lovens § 17 r, stk. 1, at transportministeren kan bemyndige statslige selskaber på Transportministeriets område til helt eller delvis at udøve de beføjelser, som Vejdirektoratet er tillagt efter dette kapitel eller regler fastsat i medfør af dette kapitel, til etablering, udvidelse eller ændring af statslige vejanlæg og dertil knyttede projekter, jf. § 17 a.

Med hjemmel i vejlovens § 17 r, stk. 1, ønskes kompetencen delegeret til Sund & Bælt Holding A/S, eller et datterselskab til Sund & Bælt Holding A/S, i forbindelse med de projekter, som er oplistet i bekendtgørelsen.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk).

Transportministeriet skal venligst bede om eventuelle bemærkninger **senest den 13. februar 2022.**

Høringssvar bedes sendt til [arp@trm.dk](mailto:arp@trm.dk) og [trm@trm.dk](mailto:trm@trm.dk) med henvisning til 2021-4059.

Til orientering vedhæftes fortegnelse over de myndigheder, organisationer mv., der høres over udkastet.

Spørgsmål vedrørende høringen kan stilles til Anders Petersen på mail [arp@trm.dk](mailto:arp@trm.dk) og telefon 20 69 79 95.

Med venlig hilsen

Anders Petersen